**HIRDETMÉNY**

Bükkszentkereszt Község Önkormányzata **nevelési vagy iskolakezdési támogatásban** részesíti a Bükkszentkereszten lakóhellyel rendelkező és életvitelszerűen itt élő gyermeket vagy fiatalt az alábbi feltételekkel:

* ha a Bükkszentkereszti Napsugár Családi Napközi ellátást igénybe veszi, vagy
* óvodai nevelésben részt vevő gyermek, vagy

 - alapfokú nevelési-oktatási intézmény tanulója, vagy

 - középfokú nevelési-oktatási intézmény nappali tagozatos tanulója és nem töltötte be a 23. életévét, vagy

 - felsőoktatási intézmény nappali tagozatán első alapképzés hallgatója, 24 éves korig vagy első mesterképzés hallgatója, 26 éves korig.

A támogatás mértéke családi napközis ellátásban illetve óvodai nevelésben résztvevő gyermek esetén 15 000,- Ft /fő, alapfokú, középfokú vagy felsőfokú oktatásban résztvevő gyermek esetén 25 000,- Ft/ fő.

**A támogatásban az a gyermek részesülhet, akinek a családjában az egy főre jutó havi jövedelem nem haladja meg a nettó 142 500,- Ft-ot, melyet jövedelemigazolással kell igazolni. A jövedelemigazolást mellékelni kell a kérelemhez.**

**Középiskolás illetve felsőoktatásban résztvevő gyermek esetén csatolni szükséges a 2018/19-es tanévre szóló iskolalátogatási igazolást.**

A kérelmeket a Szociális Bizottság bírálja el, a kifizetés csak akkor lehetséges, ha valamennyi kérelem elbírálásra kerül.

**A kérelem benyújtásának határideje:** **2018. szeptember 30.**

**További felvilágosítás Kovácsné Erdődi Ildikótól kérhető. (Tel.: 46/ 390-120, 111 mellék). A kérelem és a jövedelemigazolás az önkormányzatnál átvehető vagy a mellékelt linken letölthető.**

 **Jámbor Flórián sk.**

 **polgármester**